sagorsarker/bangla-wikipedia huggingface dataset:
অ্যারন ফিঞ্চ

অ্যারন জেমস ফিঞ্চ (; জন্ম: ১৭ নভেম্বর, ১৯৮৬) ভিক্টোরিয়া প্রদেশের কোল্যাকে জন্মগ্রহণকারী অস্ট্রেলীয় ক্রিকেটার। বর্তমানে তিনি ভিক্টোরিয়া, মেলবোর্ন রেনেগ্যাডস এবং অস্ট্রেলিয়া জাতীয় ক্রিকেট দলে খেলছেন। তন্মধ্যে টুয়েন্টি২০ আন্তর্জাতিকে দলের অধিনায়কের দায়িত্বে রয়েছেন। ডানহাতি ব্যাটসম্যান ফিঞ্চ ২০০৬ সালে শ্রীলঙ্কায় অনুষ্ঠিত অনূর্ধ্ব-১৯ ক্রিকেট বিশ্বকাপে খেলেছেন। মূলতঃ তিনি শীর্ষ সারির ব্যাটসম্যান। কিন্তু ক্লাব ক্রিকেটে গিলংয়ের পক্ষে এর পূর্বেই মাঠে নামেন। এছাড়াও, কাউন্টি ক্রিকেটে ইয়র্কশায়ারের প্রতিনিধিত্ব করছেন।
বর্তমানে তিনি টুয়েন্টি২০ আন্তর্জাতিকের এক ইনিংসে ১৫৬ রান করে সর্বোচ্চ রান সংগ্রহকারী হিসেবে পরিচিতি পেয়েছেন।
২০০৯/১০ মৌসুমে নিজ রাজ্যদলের পক্ষে খেলার সুযোগ পান। প্রথম-শ্রেণীর ক্রিকেটে তাসমানিয়ার বিপক্ষ প্রথম সেঞ্চুরি করেন ১০২ রান করে। ৩য় উইকেটে ডেভিড হাসি’র সাথে ২১২ রানের জুটি গড়েন।
১৪ জুন, ২০১১ তারিখে মেলবোর্ন ক্রিকেট গ্রাউন্ডে অনুষ্ঠিত টুয়েন্টি২০ আন্তর্জাতিক খেলায় ইংল্যান্ডের বিপক্ষে ম্যান অব দ্য ম্যাচ পুরস্কার লাভ করেন। ২৯ আগস্ট, ২০১৩ তারিখে ফিঞ্চ টুয়েন্টি২০ আন্তর্জাতিকে নতুন রেকর্ড গড়েন। সাউদাম্পটনের রোজ বোল মাঠে ইংল্যান্ডের বিপক্ষে মাত্র ৬৩ বলে ১৫৬ রান করে ক্রিকেট বিশ্বকে তাক লাগিয়ে দেন তিনি। ইনিংসটিতে ১৪টি ছক্কার মার ছিল যা একটি রেকর্ড ও ১১টি চার ছিল। এরফলে নিউজিল্যান্ডের ব্রেন্ডন ম্যাককুলামের ১২৩ রানের পূর্বেকার রেকর্ডটি ম্লান হয়ে যায়।
২০১৩-১৪ অস্ট্রেলিয়া ক্রিকেট দলের ভারত সফর এ পুনে একদিবসীয়তে তিনি ৭২ রানের দুরন্ত ইনিংস খেলেন। অস্ট্রেলিয়ার জয় আসে এই ম্যাচে।
২০১৭-১৮ অস্ট্রেলিয়া ক্রিকেট দলের ভারত সফর এ ব্যাঙ্গালুরু একদিবসীয়তে তিনি ৯৪ রানের দুরন্ত ইনিংস খেলেন। সিরিজে অস্ট্রেলিয়ার একমাত্র জয়টি আসে এই ম্যাচে।
২০১৮-১৯ অস্ট্রেলিয়া ক্রিকেট দলের ভারত সফর এ রাঁচি একদিবসীয়তে তিনি ৯৩ রানের দুরন্ত ইনিংস খেলেন। সিরিজে অস্ট্রেলিয়ার প্রথম জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যাবধানে।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ১১ জানুয়ারি, ২০১৫ তারিখে ক্রিকেট অস্ট্রেলিয়া কর্তৃপক্ষ অস্ট্রেলিয়া দলের ১৫-সদস্যের চূড়ান্ত তালিকা জনসমক্ষে প্রকাশ করে। তিনিও দলের অন্যতম সদস্য মনোনীত হন। ১৪ ফেব্রুয়ারি, ২০১৪ তারিখে গ্রুপ-পর্বে ইংল্যান্ড দলের বিপক্ষে প্রথম খেলায় অংশগ্রহণ করেন। উদ্বোধনী ব্যাটসম্যান হিসেবে মাঠে নেমে শূন্য রানে বেঁচে যান ফিঞ্চ। পরবর্তীতে তিনি ১২৮ বলে ১৩৫ রান তোলে নিজস্ব ৬ষ্ঠ ওডিআই সেঞ্চুরি করেন।
শিকারপুর ইউনিয়ন, হাটহাজারী

শিকারপুর বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
শিকারপুর ইউনিয়নের আয়তন ১,৭০২ একর (৬.৮৯ বর্গ কিলোমিটার)।
২০১১ সালের আদমশুমারি অনুযায়ী শিকারপুর ইউনিয়নের মোট জনসংখ্যা ২২,৫৫৭ জন। এর মধ্যে পুরুষ ১০,৯৫০ জন এবং মহিলা ১১,৬০৭ জন। মোট পরিবার ৪,৪৯৩টি।
হাটহাজারী উপজেলার সর্ব-দক্ষিণে শিকারপুর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের পূর্বে বুড়িশ্চর ইউনিয়ন, উত্তরে দক্ষিণ মাদার্শা ইউনিয়ন, পশ্চিমে চিকনদণ্ডী ইউনিয়ন, চট্টগ্রাম সিটি কর্পোরেশনের ২নং জালালাবাদ ওয়ার্ড ও ৩নং পাঁচলাইশ ওয়ার্ড এবং দক্ষিণে চট্টগ্রাম সিটি কর্পোরেশনের ৪নং চান্দগাঁও ওয়ার্ড অবস্থিত।
শিকারপুর ইউনিয়ন হাটহাজারী উপজেলার আওতাধীন ১৪নং ইউনিয়ন। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এটি "শিকারপুর", "বাথুয়া" ও "কুয়াইশ" এ ৩টি মৌজায় বিভক্ত। এ ইউনিয়নের গ্রামগুলো হল:
শিকার শব্দ হতে শিকারপুর নামের উৎপত্তি। তিলক চন্দ্র রায় নামের একজন প্রভাবশালী ব্যক্তি হাটহাজারী রোডের পূর্বে পার্শ্বে কুলগাঁও নামক জায়গায় বাস করতেন। তখন তৎসংলগ্ন পূর্ব দিকের এলাকা জঙ্গলে পরিপূর্ণ ছিল। ঐ জঙ্গলে শৌখিন রাজা তিলক চন্দ্র রায় পশু পাখি শিকার করে মনের আনন্দে বেড়াতেন। কালক্রমে ঐ জঙ্গল পরিষ্কার করে আবাদ করা হয়। আবাদকৃত স্থানের নামকরণ করা হয় 'শিকারপুর'। সম্ভতবত তিলক চন্দ্র রায় হামজা খাঁর সমসাময়িক ছিলেন। হামজা খাঁর প্রধান কীর্তি হামজারবাগ, হামজার দীঘি ও হামজার মসজিদ। তিলক চাঁদ রায় ১৫৮১ সালে মায়ের স্মৃতি রক্ষার্থে তথায় কুল নারায়ন বিগ্রহ স্থাপন করেন। হিন্দুর মন্দির মানেই দক্ষিণ দুয়ারী কিন্তু এই মন্দির উত্তর দুয়ারী। তার দুই পুত্র মধুরাম ও জর্নাদন। মধুরাম পিতা অপেক্ষা অধিক প্রতিপত্তি অর্জন করতেছিলেন। পরে উভয় ভাই একত্রে মধু জনার্দন তরফ সৃষ্টি করেছিলেন।
২০১১ সালের আদমশুমারি অনুযায়ী শিকারপুর ইউনিয়নের সাক্ষরতার হার ৬৭%। এ ইউনিয়নে ১টি বিশ্ববিদ্যালয় কলেজ, ২টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
শিকারপুর উপজেলার প্রধান সড়ক হল চট্টগ্রাম-কাপ্তাই মহাসড়ক। এছাড়া রয়েছে অক্সিজেন-কুয়াইশ সংযোগ সড়ক এবং হাজী নেয়ামত আলী সড়ক।
সব ধরনের যানবাহনের চলাচল রয়েছে। তবে প্রধান যোগাযোগ মাধ্যম সিএনজি চালিত অটোরিক্সা।
শিকারপুর ইউনিয়নে ১৬টি মসজিদ, ১টি ঈদগাহ ও ১টি মন্দির রয়েছে।
শিকারপুর ইউনিয়নের উপর দিয়ে প্রবাহিত হচ্ছে কৃষ্ণখালী খাল, হামিদিয়া খাল, কামারী খাল, কুয়াইশ খাল, বাইজ্জাখালী খাল এবং খন্দকিয়া খাল।
শিকারপুর ইউনিয়নের প্রধান হাট/বাজার হল নজু মিয়া হাট।
শিকারপুর ইউনিয়নের উল্লেখযোগ্য ব্যক্তিগণের মধ্যে রয়েছেন:
স্কুবা ডাইভিং

স্কুবা ডাইভিং হল পানির তলে নিজে বহনযোগ্য শ্বাসপ্রস্বাস নেওয়ার যন্ত্রের সাহায্যে ডাইভিং করা।
ডাইভিং এর আরো অনেক উপায় আছে যেমন দম আটকে রেখে ডুব দেওয়া বা পাইপ জাতীয় যন্ত্রের সাহায্যে পানির উপর থেকে ডুবুরিকে নিশ্বাসের বাতাস সরবরাহ করা ইত্যাদি। তবে স্কুবা ডাইভার নিজেই নিজের নিশ্বাসের বাতাস সিলিন্ডারে করে বহন করে যা তাকে পানির নিচে আরো স্বাধীনভাবে ঘোরাফেরা এবং স্বকীয়ভাবে কেজ করার স্বাধীনতা দেয়।
স্কুবা ডাইভিং সরঞ্জামগুলো ওপেন সার্কিট বা ক্লোজ সার্কিটও হতে পারে। ওপেন সার্কিট সরঞ্জামগুলো শ্বাস নেওয়ার পরে প্রশ্বাসের গ্যাস পানিতে ছড়িয়ে দেয়, অপরদিকে ক্লোজ সার্কিট যন্ত্রগুলো প্রশ্বাসের বাতাস থেকে কার্বন ডাই অক্সাইড অপসারন করে অক্সিজেন যোগ করে পুনরায় শ্বাসপ্রস্বাসের কাজে ব্যবহার করা হয়।
স্কুবা ডাইভাররা পানির নিচে চলাফেরা করার সুবিধার জন্য মাছের লেজের মত পায়ে এক ধরনের রাবার বা প্লাস্টিক নির্মীত লম্বা জুতা পরে নেয় একে সুইমফিন বলে। এর বাহিরে ডুবুরির অতিরীক্ত গতির প্রয়োজন হলে ডাইভার প্রপালশন ভেহিকেল বা এক বিশেষ প্রকারের ব্যাটারি চালিত ডুবোজাহাজ ব্যবহার করে থাকে।
সুইডেনের প্রথম গুস্তাভ

সুইডেনের প্রথম গুস্তাভ, জন্ম গুস্তাভ এরিকসন (১২ মে ১৪৯৬ - ২৯শে সেপ্টেম্বর ১৫৬০) ১৫২৩ সাল থেকে তার মৃত্যু পর্যন্ত সুইডেনের রাজা ছিলেন। এরপূর্বে ডেনমার্ক, নরওয়ে ও সুইডেনের রাজা দ্বিতীয় ক্রিশচিয়ানের বিরুদ্ধে সুইডেনের স্বাধীনতা যুদ্ধের সময় ১৫২১ সাল থেকে তিনি সুইডেনের অধিভুক্ত রাজ্য রিকসুভিটসম্যানের স্বঘোষিত অভিবাবক ছিলেন। প্রথমদিকে তিনি কম পরিচিত থাকলেও পরবর্তীকালে তিনি স্টকহোম ব্লাডবাথে বিদ্রোহী আন্দোলনের নেতৃত্ব দিতে শুরু করেন। তার পিতা এই শহরেই নিহত হয়েছিলেন। ১৫২৩ সালের ৬ই জুন গুস্তভ রাজা হিসেবে নির্বাচন করেন এবং নির্বাচনে জয়ী হওয়ার পর সুইডেনে মধ্যযুগীয় নির্বাচক রাজতন্ত্রের পতন হয়। এর পরিপ্রেক্ষিতে, বর্তমান হাউজ অফ বেরনাদুতেসহ, হাউজ অফ ভাসা ও এর বংশধরদের দ্বারা বংশানুক্রমিক শাসন শুরু হয়।
প্রথম গুস্তাভকে আধুনিক সুইডেনের প্রতিষ্ঠাতা ও জাতির জনক হিসেবে গণ্য করা হয়। গুস্তাভ নিজেকে মোজেস-এর সাথে তুলনা করতে পছন্দ করতেন, তিনি বিশ্বাস করতেন মোজেসও তার জাতিকে মুক্ত করেছিলেন ও একটি সার্বভৌম রাষ্ট্র প্রতিষ্ঠা করেছিলেন। ব্যক্তি হিসেবে গুস্তভ নির্মম পদ্ধতির জন্য ও খারাপ মেজাজের জন্য পরিচিত ছিলেন। কিন্তু সঙ্গীতের প্রতি তিনি ছিলেন অত্যন্ত স্নেহশীল এবং তার রাজনৈতিক প্রতিপক্ষকে তিনি গোপন কৌশলে প্রতিহত করতেন বলে জানা যায়। তিনি বর্তামান বিশ্বের অন্যতম একটি প্রাচীনতম বাদকদলেরও প্রতিষ্ঠা, "কুনগ্লিগা হবকাপিলেট"। ১৫২৬ সালে রাজকীয় হাউজকিপিং দাবি করেন, এই দলে ১২ জন সদস্য ছিলেন। বর্তমানে কুনগ্লিগা হবকাপিলেট রয়্যাল সুইডিশ অপেরার বাদকদল।
গুস্কাভ ভাসা তার রাজত্বের সময় কিছু চিত্রাঙ্কন করেছিলেন, যা সিরিজ আকারে ছিল। মৌলিকগুলো হারিয়ে গিয়েছে কিন্তু জল রং কিছু চিত্র অজানা সময়ে এখনো রয়ে গেছে।
ডেভিড ফ্রস্ট

স্যার ডেভিড প্যারাডাইন ফ্রস্ট, ওবিই (; জন্ম: ৭ এপ্রিল, ১৯৩৯-মৃত্যু: ৩১ আগস্ট, ২০১৩) কেন্টের টেন্টারডেনে জন্মগ্রহণকারী বিখ্যাত ইংরেজ সাংবাদিক, লেখক, গণমাধ্যম ব্যক্তিত্ব। ১৯৭৭ সালে তদানীন্তন মার্কিন রাষ্ট্রপতি রিচার্ড নিক্সনের স্বাক্ষাৎকার গ্রহণ করে সবিশেষ পরিচিতি পেয়েছেন।
কেমব্রিজ বিশ্ববিদ্যালয় থেকে স্নাতক ডিগ্রী লাভ করেন। কেমব্রিজে থাকাকালে ছাত্রদের সংবাদপত্র "ভার্সিটি" এবং সাহিত্য সাময়িকী "গ্রান্তা’র" সম্পাদক ছিলেন। এছাড়াও, জনপ্রিয় "ফুটনাইট ড্রামা সোসাইটি’র" সচিবের দায়িত্ব পালন করেন। এরপর ১৯৬২ সালে ব্যাঙ্গাত্মক অনুষ্ঠান দ্যাট ওয়াজ দি উইক দ্যাট ওয়াজ পরিচালনার দায়িত্বে থেকে অতিথিদের নির্বাচন করতেন। পরবর্তীকালে বিখ্যাত রাজনৈতিক ব্যক্তিত্বদেরকে নিয়ে টেলিভিশন স্বাক্ষাৎকার অনুষ্ঠানেরও আয়োজন করেছেন।
১৯৯৩ থেকে ২০০৫ সাল পর্যন্ত রবিবাসরীয় সকালের স্বাক্ষাৎকার অনুষ্ঠান "ব্রেকফাস্ট উইদ ফ্রস্ট" পরিচালনা করেন। "থ্রো দ্য কীহোল" অনুষ্ঠানে দুই দশককাল ব্যয় করেন। ২০০৬ থেকে ২০১২ সাল পর্যন্ত আল জাজিরা ইংলিশ চ্যানেলে সাপ্তাহিক অনুষ্ঠান "ফ্রস্ট ওভার দি ওয়ার্ল্ড" এবং ২০১২ থেকে "দ্য ফ্রস্ট ইন্টারভিউ" সাপ্তাহিকী পরিচালনার দায়িত্বে ছিলেন।
১৯৭৭ সালে নিক্সনের স্বাক্ষাৎকার শিরোনামে সাবেক মার্কিন রাষ্ট্রপতি রিচার্ড নিক্সনের পাঁচটি ধারাবাহিকে ৯০-মিনিটব্যাপী একটি অনুষ্ঠান সম্প্রচারের সাথে তিনি সম্পৃক্ত ছিলেন। এতে নিক্সনকে $৬০০,০০০ মার্কিন ডলার প্রদানসহ স্বাক্ষাৎকারের লাভের অংশবিশেষ ফ্রস্ট নিজস্ব তহবিল থেকে প্রদান করেন। এরপর মার্কিন টেলিভিশন নেটওয়ার্কে তাদের মধ্যকার এ ঘটনাকে "চেকবুক জার্নালিজম" নামে অভিহিত করে। চার সপ্তাহেরও অধিককাল নিক্সনের স্বাক্ষাৎকার অনুষ্ঠানটি প্রায় ২৯ ঘণ্টা ধারণ করেন। স্বাক্ষাৎকারটি আমেরিকার টেলিভিশনসহ বৈশ্বিকভাবে প্রদর্শিত হয়। ওয়াটারগেট কেলেঙ্কারীর সাথে জড়িত নিক্সনের এটিই ছিল প্রথম অভিব্যক্তি। এ স্বাক্ষাৎকারকে ঘিরে পরবর্তীকালে মঞ্চ নাটক ও চলচ্চিত্র তৈরী হয়।
বাংলাদেশের অভ্যুদয়ের সঙ্গে জড়িয়ে আছে ডেভিড ফ্রস্টের নাম। স্বাধীনতা যুদ্ধের পর পরই বঙ্গবন্ধু শেখ মুজিবুর রহমানের সাক্ষাৎকার নেন তিনি। ওই সাক্ষাৎকারেই এদেশবাসীর ওপর পাকিস্তানি বাহিনীর চালানো নির্মম নির্যাতনের বর্ণনা দেন বঙ্গবন্ধু। সুস্পষ্টভাবে ব্যক্ত করেন মুক্তিযুদ্ধে ৩০ লাখ লোক শহীদ হওয়ার বিষয়টি।
তার নির্মিত সর্বশেষ তথ্যচিত্র ছিল বাংলাদেশের প্রধানমন্ত্রী শেখ হাসিনাকে নিয়ে। যা তার মৃত্যুর কিছু দিন পর আল জাজিরায় সম্প্রচারিত হয়।
মহল্লা (বাংলাদেশ)

মহল্লা () হল মধ্যপ্রাচ্য ও দক্ষিণ এশীয় দেশগুলোয় একটি উপবিভাগ বা পাড়া এবং পূর্ব ইউরোপ ও পশ্চিমা বিশ্বের কিছু দেশে মুসলিম জনগোষ্ঠীর যাজকপল্লীর ন্যায় মহকুমা। ধর্মীয়ভাবে একটি মহল্লা একটি মসজিদকে কেন্দ্র করে গড়ে উঠে। সাধারনত একটি মহল্লার প্রধান হলেন একজন মসজিদের ইমাম। মহল্লা সরাসরি একটি নগর বা শহরের অধীন থাকে, বিশেষ করে একটি নির্বাচনী জেলার প্রতিনিধিত্ব করে থাকে। বাংলাদেশে এটি ওয়ার্ড থেকে আলাদা এবং সিটি কর্পোরেশন বা পৌরসভার অধীন ঐচ্ছিক ও অ-নির্বাচনিক এলাকা। ঐতিহাসিকভাবে, মহল্লা পারিবারিক অনুষ্ঠান ও ধর্মীয় আচার ব্যবস্থার উপর ভিত্তি করে গড়ে উঠা একটি স্বায়ত্তশাসিত সামাজিক প্রতিষ্ঠান। গুরুত্বপূর্ণ সম্প্রদায় স্তরের পরিচালনা কর্ম যেমন, ধর্মীয় সমারোহ অনুষ্ঠান, জীবনচক্র ধর্মানুষ্ঠান, সম্পদ ব্যবস্থাপনা, দ্বন্দ্ব রেজল্যুশন, এবং অনুরূপ কার্যাদি সংহতি প্রকাশের মাধ্যমে মহল্লার মাধ্যমে সঞ্চালিত হয়।
২০১১ সাফ চ্যাম্পিয়নশিপ

ভারতের নতুন দিল্লীতে অনুষ্ঠিত ২০১১ সাফ চ্যাম্পিয়নশিপ সাফ চ্যাম্পিয়নশিপের নবম আসর। ব্যবসায়িক চুক্তিজনিত কারণে প্রতিযোগিতার নামকরণ করা হয় কার্বন সাফ চ্যাম্পিয়নশিপ ২০১১। এই প্রতিযোগিতায় ভারত বিজয়ী হয়।
প্রথমে ভারতের উড়িষ্যায় প্রতিযোগিতা হবে বলে ঠিক হলেও ২২শে সেপ্টেম্বর, ২০১১ সালে সর্ব ভারতীয় ফুটবল ফেডারেশনের কার্যকরী কমিটি প্রতিযোগিতা স্থল নতুন দিল্লীতে স্থানান্তরিত করে। নতুন দিল্লীর জওহরলাল নেহরু স্টেডিয়ামকে প্রতিযোগিতার মাঠ হিসেবে স্থির করা হয়।
সৈয়দ মনসুর আলী

সৈয়দ মনসুর আলী (জন্ম: অজানা - মৃত্যু: ২০০২ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 
সৈয়দ মনসুর আলীর পৈতৃক বাড়ি কুড়িগ্রাম জেলার কুড়িগ্রাম পৌরসভার অন্তর্গত ঘোষপাড়ায়। তার বাবার নাম সৈয়দ সাহাবান আলী এবং মায়ের নাম জহিরুন নেছা। তার স্ত্রীর নাম শাহিদা বেগম। তাদের এক মেয়ে ও এক ছেলে।
সৈয়দ মনসুর আলী পাকিস্তান বিমানবাহিনীতে ফ্লাইট সার্জেন্ট পদে চাকরি করতেন। ১৯৭১ সালে কর্মরত ছিলেন পাকিস্তানে (তখন পশ্চিম পাকিস্তান)। সে সময়ে তিনি ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে ৬ নম্বর সেক্টরের সাহেবগঞ্জ সাব-সেক্টরে সরাসরি যুদ্ধ করেন। স্বাধীনতার পর সৈয়দ মনসুর আলী বাংলাদেশ বিমানবাহিনীতে আর যোগ দেননি। পরে তিনি রাজনীতিতে যোগ দেন এবং তিন মেয়াদে কুড়িগ্রাম পৌরসভার নির্বাচিত মেয়র হিসেবে দায়িত্ব পালন করেন।
১৯৭১ সালে অক্টোবরের শেষ দিকে একদল মুক্তিযোদ্ধা এখানে অবস্থান নেন কুড়িগ্রাম জেলার সদর উপজেলার পূর্বদিকে যাত্রাপুর। এটি ব্রহ্মপুত্র নদের চরাঞ্চল। মু্ক্তিযোদ্ধাদের এ দলটি আশপাশের এলাকায় কয়েকটি অপারেশন করেন। তাদের নেতৃত্বে ছিলেন সৈয়দ মনসুর আলী। অপারেশনের মধ্যে উল্লেখযোগ্য ছিল কুড়িগ্রাম থেকে উলিপুরগামী ট্রেন ধ্বংস। কুড়িগ্রাম থেকে সড়ক ও রেলপথ মোগলবাছার ওপর দিয়ে উলিপুর হয়ে চিলমারী পর্যন্ত বিস্তৃত। মুক্তিযুদ্ধকালে পাকিস্তানি সেনাবাহিনী নিরাপত্তার কারণে সড়কের চেয়ে রেলপথকেই বেশি নিরাপদ মনে করত। তখন তারা নিজেদের যাতায়াত, রসদ ও অন্যান্য মালামাল পরিবহনের কাজ রেলপথেই সারত। নভেম্বরের মাঝামাঝি মনসুর আলী সহযোদ্ধাদের নিয়ে মোগলবাছা ইউনিয়নের ওপর দিয়ে যাওয়া রেলপথের অর্জুনমালায় রেলসেতুতে বিস্ফোরক স্থাপন করেন। এতে ট্রেনের কয়েকটি বগি ব্যাপকভাবে ক্ষতিগ্রস্ত হয়। অনেক পাকিস্তানি ও তাদের সহযোগী হতাহত হয়। ২ নভেম্বর যাত্রাপুর বাজারে তিনজন পাকিস্তানি সেনা ও নয়জন রাজাকার এলে তাদের আক্রমণ করে মুক্তিযোদ্ধাদের একটি দল। তারা সবাই সংঘর্ষে নিহত হয়। এরপর ওই এলাকার সব রাজাকারকে জনগণের সহায়তায় ৯ নভেম্বর আত্মসমর্পণে বাধ্য করা হয়। সেদিন সেখানে স্বাধীন বাংলাদেশের পতাকা উত্তোলন করা হয়। এদিকে যাত্রাপুরে সংঘর্ষের খবর পেয়ে কুড়িগ্রাম থানার ঘোগাদহ ইউনিয়নের প্রায় ৩০০ রাজাকার স্বেচ্ছায় তাদের হাতিয়ারসহ সৈয়দ মনসুর আলীর কাছে আত্মসমর্পণ করে। এই আত্মসমর্পণের খবর আশপাশ এলাকার রাজাকারদের মনে বিরাট প্রতিক্রিয়া সৃষ্টি করে। বিভিন্ন স্থানে মুক্তিযোদ্ধাদের কাছে রাজাকাররা দলে দলে আত্মসমর্পণ করতে থাকে। কুড়িগ্রাম শহরের নিকটবর্তী মোগলবাছা ইউনিয়নে পাকিস্তানি হানাদার বাহিনীর ঘাঁটি ছিল। সৈয়দ মনসুর আলী মুক্তিযোদ্ধাদের নিয়ে তিনবার পাকিস্তানিদের আক্রমণ করেন। তৃতীয়বারের সংঘর্ষের সময় উলিপুরগামী ট্রেনের দুটি বগি ডিনামাইট দিয়ে বিচ্ছিন্ন করে দেন তারা। এতে প্রায় ৩৫ জন পাকিস্তানি সেনা ও তাদের সহযোগী হতাহত হয়। মোগলবাছা ইউনিয়নের অর্জুনমালায় রেলসেতুর নিচে আমরা ডিনামাইট ফিট করেছিলাম মুক্তিযোদ্ধাদের এ দলটি। পাকিস্তানি সেনাবাহীসহ ট্রেন ওই স্থান অতিক্রম করার সময় ডিনামাইট বিস্ফোরিত হয়। এ অপারেশনে মীর নামের একজন মুক্তিযোদ্ধা শহীদ হন। ৭ ডিসেম্বর ভারতীয় সেনাবাহিনীর ব্রিগেডিয়ার যোশির নির্দেশে মুক্তিবাহিনী ও মিত্রবাহিনী যৌথভাবে কুড়িগ্রাম শহরে আক্রমণ করে। যৌথবাহিনীর দুরপাল্লা ও ভারী কামানের গোলাবর্ষণের মধ্য দিয়ে আক্রমণের সূচনা হয়। কিন্তু পাকিস্তানিরা তেমন প্রতিরোধ না করে পালিয়ে যায়।
১৯৯৩ সার্ক গোল্ড কাপ

১৯৯৩ সার্ক গোল্ড কাপ বা ১৯৯৩ দক্ষিণ এশীয় আঞ্চলিক সহযোগিতা সংস্থা গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা সার্ক গোল্ড কাপের প্রথম এবং উদ্বোধনী আসর। এই আসরে দক্ষিণ এশিয়ার ৪টি জাতীয় ফুটবল দল (পুরুষ) প্রতিযোগিতা করেছিল। এছাড়াও, পাকিস্তান হোয়াইট নামে পাকিস্তানের একটি জ্যেষ্ঠ অংশগ্রহণ করেছিল; তবে, তাদের ম্যাচগুলো এই আসরের অংশ ছিল না। এই আসরটি ১৯৯৩ সালের ১৬ হতে ২৩শে জুলাই পর্যন্ত পাকিস্তানের লাহোরে অনুষ্ঠিত হয়েছিল।
এই আসরে নিজেদের তিন ম্যাচে ৭ পয়েন্ট অর্জন করে ভারত সার্ক গোল্ড কাপের ইতিহাসে প্রথমবারের মতো শিরোপা জয়লাভ করার পাশাপাশি প্রথম দক্ষিণ এশীয় ফুটবল চ্যাম্পিয়ন হয়েছিল।
সার্ক গোল্ড কাপের এই আসরে দক্ষিণ এশিয়ার ৪টি দল অংশগ্রহণ করেছিল। দলগুলো হলো:
১৯৯৩ সালে এক ঘোষণায় জানানো হয়েছিল যে, এই আসরের সকল ম্যাচ পাকিস্তানের লাহোরের রেলওয়ে স্টেডিয়ামে অনুষ্ঠিত হবে।
এই আসরটি লিগ পদ্ধতিতে আয়োজন করা হয়েছিল, যেখানে সর্বোচ্চ পয়েন্ট অর্জনকারী দলটি শিরোপা জয়লাভ করেছিল।
<onlyinclude></onlyinclude>
নবম জাতীয় সংসদ নির্বাচন, ২০০৮

নবম জাতীয় সংসদ নির্বাচন ২০০৮ ২৯ ডিসেম্বর ২০০৮ সালে বাংলাদেশে অনুষ্ঠিত হয়। নির্বাচনে দুটি প্রধান দল, আওয়ামী লীগের নেতৃত্বে ছিলেন শেখ হাসিনা; বাংলাদেশ জাতীয়তাবাদী দল (বিএনপি)-এর নেতৃত্বে ছিলেন খালেদা জিয়া। এরশাদের জাতীয় পার্টিসহ চৌদ্দদলীয় মহাজোট গঠন করেন। অন্যদিকে, বিএনপি জামায়াতে ইসলামী সহ চারদলীয় জোট গঠন করে।
১৯৮০ গ্রীষ্মকালীন অলিম্পিকে ফিল্ড হকি

১৯৮০ গ্রীষ্মকালীন অলিম্পিকে প্রথম বারের জন্য অলিম্পিকের ইতিহাসে ফিল্ড হকি প্রতিযোগিতায় মহিলারা অংশগ্রহণ করে। বিশ্বের বিভিন্ন দেশ এই অলিম্পিক বয়কট করার ফলে শক্তিশালী দলগুলি প্রতিযোগিতা থেকে সরে দাঁড়ায়। এর ফলে সোভিয়েত ইউনিয়ন, তানজানিয়া, কিউবা, জিম্বাবুয়ে প্রভৃতি দেশগুলি সুযোগ পায়।
১৯৮০ গ্রীষ্মকালীন অলিম্পিকে মাত্র ছয়টি দল অংশগ্রহণ করে। ভারতীয় হকি দল স্পেনকে পরাজিত করে স্বর্ণ পদক লাভ করে।
মাত্র ছয়টি দল অংশগ্রহণ করায় পয়েন্টের ভিত্তিতে পদক ভাগ করা হয়। আন্তর্জাতিক হকি সংস্থা দারা অনুমোদিত না হয়েও জিম্বাবুয়ে মহিলা জাতীয় ফিল্ড হকি দল এই প্রতিযোগিতায় অংশগ্রহণ করে ও স্বর্ণ পদক লাভ করে। অলিম্পিকের পরে তাঁরা আন্তর্জাতিক হকি সংস্থার অনুমোদন লাভ করে।
দশরথ চন্দ

দশরথ চন্দ (, উচ্চারণ:দশরথ চন্দ্, জন্ম: ১৯০৩-মৃত্যু: ২৫ জানুয়ারি, ১৯৪১) বৈতড়ি জেলার বাস্কটে জন্মগ্রহণকারী বিশিষ্ট নেপালী রাজনীতিবিদ। নেপালের গণতান্ত্রিক আন্দোলনের অন্যতম শহীদ ব্যক্তিত্ব। রাণা শাসন আমলে রাজনৈতিক আন্দোলনের সূচনাকারী হিসেবে পরিচিতি পেয়ে আসছেন।
শের বাহাদুর চন্দের সন্তান দশরথ উত্তরখণ্ডের আলমোদা, নৈনিতাল প্রভৃতি জায়গায় পড়াশোনা শেখেন। এরপর বানারসে উচ্চমাধ্যমিক শিক্ষা সম্পন্ন করেন। বানারসে কাশী নগরী প্রচারিনী সভায় কাজ করেন দশরথ চন্দ।
ব্রিটিশ শাসন থেকে মুক্ত থাকার লক্ষ্যে আন্দোলনে অংশগ্রহণকারী ভারতীয়দের সাথে তিনিও প্রভাবান্বিত হন এবং এ আন্দোলনে যুক্ত হন। পাশাপাশি দারিদ্র, অশিক্ষিত, নিপীড়িত, দুর্দশাগ্রস্ত সাধারণ নেপালীদের কথা মনে রেখেছেন। তারা শাসকশ্রেণীর অনিয়ন্ত্রিত জীবনপ্রণালী ও বিলাশবহুল জীবনে সংক্ষুদ্ধ ছিল। দশরথ শাসকশ্রেণীর বিপক্ষে অবস্থান না নিয়ে রানা শাসন ধ্বংসের জন্য দৃঢ়চিত্তে অগ্রসর হতে থাকেন। ভারতের পাটনা থেকে রানাশাসনের বিপক্ষে সুভাষসিংহ ছদ্মনামে নিবন্ধ লিখতে শুরু করেন।
দশরথ চন্দ টঙ্ক প্রসাদ আচার্য় এবং ধর্ম ভক্ত মাথেমা’র সাথে স্বাক্ষাৎ করেন। ঐ সময়ে তারা নেপালের রাজনৈতিক আন্দোলনের সূচনা করেন। দশরথ চন্দের সক্রিয় অংশগ্রহণে ও টঙ্ক প্রসাদ আচার্য়র সভাপতিত্বে নেপাল প্রজা পরিষদ নামে একটি রাজনৈতিক দল প্রতিষ্ঠা করেন। রাণা শাসন অবসানে ও অত্যাচারের বিপক্ষে দলটি সক্রিয় হয়ে উঠে এবং ক্ষুদ্র পুস্তক বিতরণ করতে থাকে। প্রায় চার মাস সরকার কর্তৃপক্ষের কাছে দলটি অজ্ঞাত ছিল। অবশেষে পাঁচ হাজার রুপি পুরস্কার ঘোষণা করলে প্রজা পরিষদের সদস্য রামজি জোসি গুপ্তকথা কর্তৃপক্ষের কাছে প্রকাশ করেন। ফলে নেতাদের গ্রেফতার করা শুরু হয়। গঞ্জলাল শ্রেষ্ঠ এবং দশরথ চন্দও গ্রেফতার হন। কারাগারে উভয়কে অনেক অত্যাচার, উৎপীড়ন সহ্য করতে হয়। তাদেরকে ক্ষমাভিক্ষা চাওয়ারও সুযোগ দেয়া হলেও তারা তা করেননি। অবশেষে ২৫ জানুয়ারি, ১৯৪১ তারিখে শোভা ভগবতী এলাকায় উভয়কে গুলি করে হত্যা করা হয়।
বিষ্ণুপুরের স্থাপত্যের তালিকা

বিষ্ণুপুর মল্লরাজাদের দ্বারা প্রতিষ্ঠিত টেরাকোটা শৈলীতে মাকড়া বা ল্যাটেরাইট পাথরে নির্মিত স্থাপত্যের জন্য প্রসিদ্ধ।
শ্যামরায় মন্দির

শ্যামরায় মন্দির ভারতীয় রাজ্য পশ্চিমবঙ্গের বাঁকুড়া জেলার অন্তর্গত বিষ্ণুপুর শহরের একটি পুরাতাত্ত্বিক স্থাপনা।
মন্দিরটি "পঞ্চ-রত্ন" মন্দির স্থাপত্য শৈলীতে নির্মিত, যা মধ্যযুগীয় বাংলায় বিকশিত "রত্ন" শৈলীর অন্তর্গত।
মল্লরাজা রঘুনাথ সিংহ ১৬৪৩ খৃষ্টাব্দে এই মন্দিরটি নির্মাণ করেন। এই মন্দিরের দক্ষিণদিকের দেওয়ালে নিবদ্ধ প্রাচীন উৎসর্গ লিপি থেকে এই তথ্য জানতে পারা যায়। এই লিপিটি নিম্নরূপ
এই লিপি থেকে জানা যায় রাধা ও কৃষ্ণের আনন্দের জন্য রাজা বীর হাম্বীরের পুত্র রাজা রঘুনাথ সিংহ ৯৪৯ মল্লাব্দে বা ১৬৪৩ খৃষ্টাব্দে এই নবরত্ন মন্দিরটি দান করেন।
শ্যামরায় মন্দির বিষ্ণুপুরের প্রসিদ্ধ টেরাকোটা শৈলীতে নির্মিত একটি মন্দির। মন্দিরটি চৌকো, দৈর্ঘ্য ও প্রস্থে ১১.৪ মিটার। মন্দিরের চারদিকের খিলানগুলি সুন্দর কারুকার্যময় স্তম্ভের ওপর নির্ভর করে নির্মিত হয়ে ফাঁকা দালানের মতো অংশের সৃষ্টি করেছে। এই দালানের ভেতরে মন্দিরের গর্ভগৃহটি অবস্থিত। গর্ভগৃহের দরজা টেরাকোটা শৈলীতে ফুল ও বিভিন্ন প্রকার নকশা দ্বারা সাজানো। মন্দিরের ছাদ চৌকো ও উত্তলাকার। ছাদের চার প্রান্তে চারটি শিখর বা শীর্ষ বর্তমান। উড়িষ্যার স্থাপত্যরীতিতে নির্মিত এই শিখরগুলি প্রত্যেকটি প্রতিসম। ছাদের ঠিক মাঝে একটি অষ্টভূজাকৃতি শিখর বা গম্বুজ বর্তমান। এই অংশে মন্দিরের উচ্চতা ১০.৭ মিটার। মন্দিরের বাইরের ও ভেতরের দেওয়ালে রাসলীলা, রামায়ণ ও মহাভারতের কাহিনী এবং বিভিন্ন কারুকার্যের দৃশ্য আছে।
বর্তমানে এই মন্দিরটিকে ভারতীয় পুরাতত্ত্ব সর্বেক্ষণ রক্ষণাবেক্ষণ করে।
ব্রডশীট

ব্রডশিট একটি বৃহত্তম সংবাদপত্রের আকার এবং দীর্ঘ উলম্ব পৃষ্ঠাকে চিহ্নিত করা হয়, সাধারণত । অন্যান্য সাধারণ সংবাদপত্রের আকারের মধ্যে রয়েছে ছোট বার্লিনার এবং ট্যাবলয়েড - কমপ্যাক্ট আকার।
অনেক ব্রডশিট মোটামুটি । প্রতিটি পূর্ণ ব্রডশিট, কোনও স্ট্যান্ডার্ড ট্যাবলয়েডের দ্বিগুণ। অস্ট্রেলিয়ান এবং নিউজিল্যান্ডের ব্রডশিটগুলি সর্বদা স্প্রেড এ১ কাগজের আকারে থাকে ( )। দক্ষিণ আফ্রিকার ব্রডশিট পত্রিকায় একটি দুই পাতার স্প্রেড শিটের আকার (এক পাতার প্রিন্ট অঞ্চল ৩৮০x৫৪৫ মিমি)। অন্য উল্লম্ব পরিমাপ ২২ ইঞ্চি (৫৬০ মিমি)।
মার্কিন যুক্তরাষ্ট্রে, ব্রডশিটের প্রথম পৃষ্ঠার অর্ধেকের জন্য ঐতিহ্যগত মাত্রা পাশ দীর্ঘ। তবে নিউজপ্রিন্টের ব্যয় বাঁচানোর প্রয়াসে অনেক মার্কিন সংবাদপত্র মাপ কমিয়ে পাশ দীর্ঘ করেছে। 
ব্রডশিট, ব্রডসাইড, একটি আকার হিসাবে ব্যবহৃত হয় বাদ্যযন্ত্র এবং জনপ্রিয় মুদ্রণে ১৭ শতকে। অবশেষে, লোকেরা বক্তৃতা পুনরায় মুদ্রণের মাধ্যমে রাজনৈতিক ক্রিয়াকলাপের উৎস হিসাবে ব্রডশিটের ব্যবহার শুরু করে।
১৭১২ সালে ব্রিটিশরা তাদের সংবাদপত্রের পাতার সংখ্যার উপর ভিত্তি করে শুল্ক নেওয়া শুরু করলে ব্রডশিট পত্রিকা বিকশিত হয়। বৃহত্তর আকারের মুদ্রিত বিষয়বস্তুগুলিতে দীর্ঘদিন ধরেই ব্যবহৃত হয়ে আসছে এবং এখনও অনেক জায়গায় রয়েছে এবং ব্রিটেনের বাইরেও শৈলী ও কর্তৃত্ব সহ অন্যান্য কারণে ব্রিটিশ ট্যাক্স কাঠামোর সাথে সম্পর্কিত নয় এমন ব্রডসীট বিকাশিত।
উনিশ শতকের গোড়ার দিকে যান্ত্রিকীকরণের পাশাপাশি প্রতিযোগিতামূলক পেনি ড্রেডফুল (যেখানে এক পেনিতে এক গল্প ছাপা হত) গল্প ছাপার কারণে ব্রডসাইড সহ মুদ্রিত উপকরণগুলির বর্ধনশীল উৎপাদন দেখা যায়। এই সময়কালে, পুরো ইউরোপের সংবাদপত্রগুলি তাদের মুদ্রণ বিষয়গুলি ব্রডশিটে করতে শুরু করে। যাইহোক, যুক্তরাজ্যে, ব্রডসাইডের মূল প্রতিযোগিতাটি ছিল খবরের কাগজের করের ক্রমান্বয়ে হ্রাস ১৮৩০ এর দশক থেকে শুরু করে এবং শেষ পর্যন্ত ১৮৫৩ সালে এটি শেষ হয়। 
খবরের কাগজ উৎপাদন এবং সাক্ষরতার বর্ধমান বৃদ্ধি, চাক্ষুষ প্রতিবেদনের জন্য এবং সাংবাদিকদের দাবির ফলে ব্রডসাইড এবং সংবাদপত্রের মিশ্রণ ঘটে, আধুনিক ব্রডশিট সংবাদপত্র তৈরি করে।
হাতিয়াড়া

হাতিয়াড়া () ভারতের পশ্চিমবঙ্গ রাজ্যের কলকাতা শহরের একটি এলাকা 
এখান থেকে নিকটতম বিমানবন্দর হল নেতাজী সুভাষ চন্দ্র বসু আন্তর্জাতীয় বিমানবন্দর বা দমদম বিমানবন্দর। এখান থেকে ৫.৭ কি. মি. দুরে অবস্থিত।
হাতিয়াড়া হাই মাদ্রাসা

হাতিয়াড়া হাই মাদ্রাসা () একটি সরকারি উচ্চমাধ্যমিক আলিয়া মাদ্রাসা স্কুল। এটি হাতিয়াড়া, কলকাতায় অবস্থিত। মাদ্রাসা হলেও প্রসিদ্ধ প্রতিষ্ঠান হওয়ায় বহু অ-মুসলমান ছাত্র-ছাত্রী এখানে প্রবেশাধিকার নিয়ে এটিকে বর্তমানে একে একটি স্কুলে পরিণত করেছে।
স্কুলটিতে সহশিক্ষা চালু থাকলেও ২০১২ সাল নাগাদ ছাত্রীদের জন্য সম্পূর্ণ ভিন্ন বিভাগ চালু করা হয়, যার নামকরণ করা হয়েছে "হাতিয়াড়া গার্লস হাই মাদ্রাসা"
আকাশি জামা ও সাদা ফুল প্যান্ট হল স্কুলের সব ছাত্রের পোশাক (ইউনিফর্ম)। শরীর শিক্ষার দিন সাদা প্যান্ট ও সাদা কেডস পরা যেতে পারে, এবং শীতে নীল সোয়েটার পরা হয়। জামায় বা সোয়েটারে লাগাবার জন্য একটি স্কুল-ব্যাজ ও আছে।
আন্তে স্টারসেভিস

আন্তে স্টারসেভিস (২৩শে মে ১৮২৩ - ২৮শে ফেব্রুয়ারি ১৮৯৬) ছিলেন একজন ক্রোয়েশীয় দার্শনিক, রাজনীতিবিদ এবং লেখক যার কাজ-কর্ম আধুনিক ক্রোয়েশিয়া রাষ্ট্রের প্রতিষ্ঠার দিকে ধাবিত করেছিল। তিনি প্রধানত ক্রোয়েশীয় জাতীয়তাবাদ নিয়ে কাজ করেছেন, ক্রোয়াশিয়ার জনগণ জন্মভূমির জনক হিসেবে সম্মান দিয়ে থাকে।
স্টারসেভিস অস্ট্রিয়া-হঙ্গেরির সেনাবাহিনী দুর্গের ছোট শহর গোসপিকের কাছাকাছি জিটনিক গ্রামে জন্মগ্রহণ করেন। তার পিতা ছিলেন ক্রোশেনিয়া ক্যাথলিক সম্প্রদায়ের লোক ও মাতা ছিলেন একজন সার্ব সনাতন মহিলা। ১৮৪৫ সালে তিনি জাগরেবের কম্প্রিহেনসিভ সেকেন্ডারি বিদ্যালয় থেকে স্নাতক সম্পন্ন করেন। তিনি তারপর সেন্জ-এর সেমিনারিতে তার শিক্ষা অব্যাহত রাখেন কিন্তু ১৮৪৫ সালে রোমান ক্যাথলিক পারমার্থিক সেমিনারিতে যোগদানের জন্য পেস্ট স্থানান্তরিত হন। এরপর তিনি ক্রোয়াশিয়ায় ফিরে আসেন এবং সান্জ-এ পারমার্থিকের উপর তার শিক্ষাগ্রহণ অব্যাহত রাখেন। একজন ধর্মযাজক হওয়ার চেয়ে তিনি ধর্ম নিরেপেক্ষ হিসেবে নিজেকে প্রতিষ্ঠিত করার সিদ্ধান্ত নেন এবং জাগরেবে লেডিসলাভ স্রাম’স ল ফার্মে কাজ শুরু করেন। তিনি পরবর্তীতে জাগরেব বিশ্ববিদ্যালয়ে একটি শিক্ষামূলক পদের জন্য চেষ্টা করেন কিন্তু সফল হতে পারেন নি। সুতরাং তিনি ১৮৬১ সাল পর্যন্ত ল ফার্মেই থেকে যান। ১৮৫৭ সালে তাকে আইন ব্যবসা থেকে নিষিদ্ধ করা হয়েছিল। তিনি ক্রোয়াশিয়ার সাংস্কৃতিক সংঘ মাতিকা ইলিরস্কার কমিটির একজন সদস্য ছিলেন যার ইলেরিয়ান আন্দোলনের সাথেও সংযুক্ত ছিল। এছাড়াও তিনি ইতিহাস সোসাইটি ও সাহিত্য ম্যাগাজিন নেভেন-এর সম্পাদকীয় মন্ডলীর সদস্য ছিলেন।
কার্লোস ম্যানুয়েল দে সেসপিদিস

কার্লোস ম্যানুয়েল দে সেসপিদিস দেল ক্যাসটিল্লো (এপ্রিল ১৮, ১৮১৯ বায়ামো, কিউবা - ফেব্রুয়ারি ২৭, ১৮৭৪ সান লরেঞ্জো, কিউবা) ছিলেন একজন আবাদী জমির মালিক যিনি তার দাসদের মুক্ত করে দিয়েছিলেন এবং ১৮৬৮ সালে কিউবার স্বাধীনতার ঘোষণা করেছিলেন যার মাধ্যমে দশ বছরের যুদ্ধের সূচনা হয়েছিল।
সেসপিদিস দুই বার বিয়ে করেছিলেন। প্রথম স্ত্রীর নাম ছিল মারিয়া দেল কার্মেন দে সেসপিদিস ইয়ে দেল ক্যাসটিল্লো এবং তাদের মারিয়া দেল কার্মেন, অস্কার ও কার্লোস ম্যানুয়েল দে সেসপিদিস ইয়ে সেসপিদিস নামে তিন সন্তান ছিল। তার দ্বিতীয় স্ত্রীর নাম অ্যানা মারিয়া দে কুইসাদা ইয়ে লুইনাজ (১৮৪২-১৯১০) এবং তাদেও তিনজন সন্তান ছিল, গ্লোরিয়া (১৮৭১-?), অস্কার ও কার্লোস ম্যানুয়েল দে সেসপিদিস ইয়ে কুইসাদা (১৮৭১-১৯৩৯), যিনি ১৯৩৩ সালে গ্যারাদু মাচাদ্যুর পর কিউবার রাষ্ট্রপতি হয়েছিলেন। সান লরেঞ্জুতে মৃত্যুর পূর্বে কার্লোস ম্যানুয়েলের ফ্রান্সিসকা রডরিগাজ নামে এক বিধবার সাথে সাথে পরিচয় হয়। কার্লোস ম্যানুয়েল ও ফ্রান্সিসকো প্রেমিক-প্রেমিকায় পরিনত হন এবং তাদের ম্যানুয়েল ফ্রান্সিসকো দে সেসপিদিস ইয়ে রডরিগাজ নামে এক সন্তান রয়েছে।
কার্লোসের দ্বিতীয় পুত্রকে স্প্যানিশ ফায়ারিং স্কোয়াডে গুলি করে হত্যা করার পর তিনি তার পঞ্চম পুথ্রের নাম অস্কার রাখেন। স্প্যানিশ কর্তৃপক্ষ কিউবা প্রজাতন্ত্রের রাষ্ট্রপতি হিসেবে কার্লোসের পদত্যাগের বিনিময়ে অস্কারের মৃত্যুদন্ড স্থগিতের ঘোষণা দিয়েছিল। তিনি এর উত্তরে বলেছিলেন, অস্কারই শুধুমাত্র তার পুত্র নন, তিনি যে বিপ্লব শুরু করেছেন তাতে যেসব কিউবান এখন পর্যন্ত জীবন দিয়েছেন তারা সকলেই তার পুত্র। এই আন্দোলনের পূর্বে তিনি কিছুকাল মিউজিসিয়ানও ছিলেন, তিনি রোমান্টিক গান লা বায়ামেসার সহকারী সুরকার ছিলেন।
কামাগুয়ে প্রদেশের একটি পৌরসভা কার্লেস ম্যানুয়েলের নামে নামকরণ করা হয়েছে।
নিকোল ডেভিড

দাতুক নিকোল অ্যান ডেভিড (; জন্ম: ২৬ আগস্ট, ১৯৮৩) মালয়েশিয়ার পেনাংয়ে জন্মগ্রহণকারী বিখ্যাত ও পেশাদার স্কোয়াশ খেলোয়াড়। বর্তমানে তিনি বিশ্বের ১নং প্রমিলা স্কোয়াশ খেলোয়াড়। এশীয় নারীদের মধ্যে তিনিই সর্বপ্রথম এ সম্মাননা পেলেন। ব্রিটিশ ওপেনসহ রেকর্ডসংখ্যক সাতবার বিশ্ব ওপেন শিরোপা জয় করেছেন।
২০০৪ সালে অনুষ্ঠিত এথেন্স অলিম্পিকে মালয়েশিয়ার পক্ষে অলিম্পিক মশাল বহন করেছিলেন। এছাড়াও, মালয়েশিয়ায় ইউএনডিপি’র জাতীয় শুভেচ্ছা দূত নিযুক্ত হয়েছিলেন নিকোল।
২০০০ সালে ডেভিড উইসপাতে যোগ দেন। পেশাদার খেলোয়াড় হিসেবে ২০০০ সালে সালমা শাবানাকে হারিয়ে তিনি তার প্রথম উইসপা শিরোপা জয় করেন।
২০০৫, ২০০৬, ২০০৮ এবং ২০১২ সালের ব্রিটিশ ওপেন শিরোপা জয় করেন। পাশাপাশি ২০০৫, ২০০৬, ২০০৮, ২০০৯, ২০১০, ২০১১ এবং ২০১২ সালের প্রমিলাদের বিশ্ব ওপেন স্কোয়াশ চ্যাম্পিয়নশিপ রেকর্ডসংখ্যকবার জয় করেন। প্রথম স্কোয়াশ খেলোয়াড় হিসেবে বিশ্ব জুনিয়রের শিরোপা জয় করেন দুইবার। ২০০৭ সালে রেনিম এল উইলি এতে ভাগ বসান। এশিয়ান স্কোয়াশ চ্যাম্পিয়নশিপ আটবার জয় করেন। এছাড়াও মার্চ, ২০০৬ থেকে এপ্রিল, ২০০৭ সাল পর্যন্ত ধারাবাহিকভাবে ১৩ মাস ও ৫১ খেলায় অপরাজিত ছিলেন।
৭ জুন, ২০০৮ তারিখে মহামান্য টুঙ্কো মিজান জয়নাল আবিদিনের জন্মদিনের সম্মানে নিকোলকে অর্ডার অব মেরিট উপাধি দেয়া হয়। ২৬ জুন, ১৯৭৫ তারিখে প্রবর্তিত এ পুরস্কার তিনিই প্রথম লাভ করেন। ২০০৫ থেকে ২০১০ এবং ২০১২ সালে উইসপা বর্ষসেরা খেলোয়াড় হিসেবে মনোনীত হন নিকোল।
ফিরোজ শাহ কোটলা

ফিরোজ শাহ কোটলা (হিন্দী: फ़िरोज़ शाह कोटला, উর্দু: فروز شاہ کوٹلا) দিল্লীর সুলতান ফিরোজ শাহ তুঘলক দ্বারা নির্মিত দিল্লীর পঞ্চম শহর ফিরোজাবাদের প্রাসাদ ও দুর্গ বিশেষ। বর্তমানে এই স্থাপত্য ধ্বংসাবশেষে পরিণত হয়েছে।
দিল্লীর সুলতান ফিরোজ শাহ তুঘলক ১৩৫৪ খ্রিষ্টাব্দে যমুনা নদীর তীরে দিল্লীর পঞ্চম শহর ফিরোজাবাদের পত্তন করেন। এই শহরে তিনি তার "কোটলা" বা দুর্গ প্রাসাদ নির্মাণ করেন যা ফিরোজ শাহ কোটলা নামে পরিচিত।
প্রাচীর ঘেরা এই স্থাপত্যের এক দিকে জামি মসজিদের ছাদবিহীন ধ্বংসস্তুপ বর্তমান। অতীতে এটি দিল্লীর সবচেয়ে বড় মসজিদ ছিল। ১৩৯৮ খ্রিষ্টাব্দে দিল্লী আক্রমণকারী তৈমুর লং এই মসজিদে প্রতি শুক্রবার নমাজ পড়তে আসতেন।
জামি মসজিদের ধ্বংসাবশেষের পাশে ১৩.১ মিটার উঁচু বেলেপাথরের তৈরী একটি স্তম্ভ বর্তমান। এই স্তম্ভটি সম্রাট অশোক দ্বারা খ্রিষ্টপূর্ব তৃতীয় শতকে নির্মিত। ফিরোজ শাহ তুঘলক এই স্তম্ভটিকে পাঞ্জাবের আম্বালা থেকে আনিয়ে এখানে ১৩৫৬ খ্রিষ্টাব্দে পুনর্স্থাপনা করেন। এই স্তম্ভের উৎকীর্ণ লিপি থেকে জেমস প্রিন্সেপ ১৮৩৭ খ্রিষ্টাব্দে ব্রাহ্মী লিপির পাঠোদ্ধার করেন।
বর্ণবাদ

বর্ণবাদ সেই দৃষ্টিভঙ্গি, চর্চা এবং ক্রিয়াকলাপ যেখানে বিশ্বাস করা হয় যে মানুষ বৈজ্ঞানিকভাবেই অনেকগুলো গোষ্ঠীতে () বিভক্ত এবং একই সাথে বিশ্বাস করা হয় কোন কোন গোষ্ঠী অন্য গোষ্ঠীর চেয়ে নির্দিষ্ট কিছু বৈশিষ্ট্যের জন্য উঁচু অথবা নিচু; কিংবা তার উপর কর্তৃত্ব করার অধিকারী; অথবা বেশি যোগ্য কিংবা অযোগ্য।
বর্ণবাদের সঠিক সংজ্ঞা নির্ধারণ করাটা কঠিন। কারণ, গবেষকদের মধ্যে "গোষ্ঠী" () ধারণাটি নিয়ে মতবিরোধ রয়েছে। এছাড়াও কোনটি বৈষম্য এবং কোনটি বৈষম্য নয় সেটি নিয়েও সবাই একমত নয়। বর্ণবাদ কখোনো গায়ের চামড়ার রং দিয়ে হতে পারে, কখোনো আঞ্চলিকতা দিয়ে হতে পারে, কখোনো গোত্র দিয়ে হতে পারে, কখোনো বর্ণ () দিয়ে হতে পারে। কিছু কিছু সংজ্ঞা অনুসারে, কোনো মানুষের আচরণ যদি কখোনো তার জাতি বা বর্ণ দিয়ে নিয়ন্ত্রিত হয়, সেটি অন্য কারো জন্য ক্ষতিকর না হলেও তাকে বর্ণবাদ বলা হবে। অন্যান্য সংজ্ঞায় শুধুমাত্র বর্ণবাদ দিয়ে প্রভাবিত হয়ে শোষণ এবং অত্যাচার করাই বর্ণবাদ।
১৯৯৫ দক্ষিণ এশীয় গোল্ড কাপ

১৯৯৫ দক্ষিণ এশীয় গোল্ড কাপ ছিল দক্ষিণ এশীয় ফুটবল ফেডারেশন দ্বারা আয়োজিত আন্তর্জাতিক পর্যায়ের দক্ষিণ এশীয় ফুটবল প্রতিযোগিতা দক্ষিণ এশীয় গোল্ড কাপের দ্বিতীয় আসর। এই আসরে দক্ষিণ এশিয়ার ৬টি জাতীয় ফুটবল দল (পুরুষ) প্রতিযোগিতা করার কথা ছিল, তবে মালদ্বীপ এই আসর হতে তাদের নাম প্রত্যাহার করেছিল। এই আসরটি ১৯৯৫ সালের ২৫শে মার্চ হতে ২রা এপ্রিল পর্যন্ত শ্রীলঙ্কার কলম্বোয় অনুষ্ঠিত হয়েছিল। ভারত দক্ষিণ এশীয় গোল্ড কাপের পূর্ববর্তী আসরের চ্যাম্পিয়ন, যারা ১৯৯৩ সালে ৭ পয়েন্ট অর্জন করে প্রথমবারের মতো শিরোপা জয়লাভ করেছে। ২রা এপ্রিল তারিখে কলম্বোর সুগাথাদাসা স্টেডিয়ামে অনুষ্ঠিত ফাইনালের সাডেন ডেথে শ্রীলঙ্কা ভারতকে ১–০ গোলের ব্যবধানে পরাজিত করে দক্ষিণ এশীয় গোল্ড কাপের ইতিহাসে প্রথমবারের মতো শিরোপা জয়লাভ করেছে।
দক্ষিণ এশীয় গোল্ড কাপের এই আসরে দক্ষিণ এশিয়ার ৬টি দল অংশগ্রহণ করার কথা থাকলেও মালদ্বীপ এই আসর হতে তাদের নাম প্রত্যাহার করেছিল। বাংলাদেশ এই আসরে অংশগ্রহণ করার মাধ্যমে দক্ষিণ এশীয় গোল্ড কাপে অভিষেক করেছেন।
১৯৯৩ সালে এক ঘোষণায় জানানো হয়েছিল যে, এই আসরের ম্যাচ আয়োজনের জন্য শ্রীলঙ্কার কলম্বোর সুগাথাদাসা স্টেডিয়ামের নাম ঘোষণা করেছিল, যেখানে এই আসরের সবগুলো ম্যাচ অনুষ্ঠিত হয়েছিল।
এই আসরে অংশগ্রহণকারী ৬টি দলকে ৩টি দল করে দুটি গ্রুপে বিভক্ত করে একক রাউন্ড-রবিন পদ্ধতিতে গ্রুপ পর্ব অনুষ্ঠিত হয়েছিল। উভয় গ্রুপে প্রথম এবং দ্বিতীয় স্থান অধিকারী দল সেমি-ফাইনালের জন্য উত্তীর্ণ হয়েছিল। মালদ্বীপ নিজেদের নাম প্রত্যাহার করায় গ্রুপ বি-এ শুধুমাত্র ভারত এবং শ্রীলঙ্কা অবশিষ্ট ছিল, এর ফলে উভয় দলই পরবর্তী পর্বের জন্য উত্তীর্ণ হয়েছিল।
<onlyinclude>
</onlyinclude>
<onlyinclude>
</onlyinclude>
নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছিল।
চতুর্থ চার্লস, পবিত্র রোমান সম্রাট

চতুর্থ চার্লস (, , ; ১৪ই মে ১৩১৬ – ২৯শে নভেম্বর ১৩৭৮) ছিলেন হাউজ অফ লুক্সেমবার্গ থেকে বোহেমিয়ার দ্বিতীয় রাজা এবং বোহেমিয়ার প্রথম রাজা যিনি পবিত্র রোমান সম্রাটে পরিনত হন। তিনি ওয়েনচেসলাস হিসেবে জন্মগ্রহণ করেন। তিনি ছিলেন বোহেমিয়ার রাজা জনের জ্যেষ্ঠ পুত্র, তার পিতা ২৬ আগস্ট ১৩৪৬ সালে ক্রেসির যুদ্ধে মৃত্যুবরণ করেন। চার্লস বংশপরম্পরায় তার পিতার কাছ থেকে বোহেমিয়ার রাজ্য পেয়েছিলেন। ২ সেপ্টেম্বর ১৩৪৭ সালে তিনি বোহেমিয়ার রাজা খেতাব অর্জন করেন।
১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।
চার্লস ওয়েনচেসলাস হিসেবে প্রাগে জন্মগ্রহণ করেন। তার পিতার নাম জন যিনি বহেমিয়ার রাজা জন নামে পরিচিত এবং তার মাতা ছিলেন বহেমিয়ার এলিজাবেথ। ওয়েনচেসলাস নামটি তিনি তার মাতৃ সম্পর্কীয় দাদা দ্বিতীয় ওয়েনচেসলাসের কাছ থেকে পেয়েছিলেন। তিনি ছিলেন প্রিমেসলিড রাজবংশ থেকে বহেমিয়ার রাজা। চার্লাস তার চাচা ফ্রান্সের রাজা চতুর্থ চার্লেসর সম্মানে তার নাম চার্লস রাখার সিদ্ধান্ত নিয়েছিলেন, যার কাছে তিনি সাত বছর অতিবাহিত করেন।
চতুর্থ চার্লস ফরাসি ভাষায় শিক্ষাগ্রহণ করেন এবং লাতিন, চেক, জার্মান, ফরাসি ও ইতালি-এই পাঁচটি ভাষায় দক্ষতা অর্জন করেন। ১৩৩১ সালে তার বাবার সাথে ইতালিতে থাকার সময় তিনি যুদ্ধসংক্রান্ত বিষয়ে প্রশিক্ষণ লাভ করেন। ১৩৩৩ সালের প্রথম দিকে চার্লস তার শাসনকে দৃঢ় করার জন্য লুসাতে গিয়েছিলেন। শহর রক্ষার জন্য প্রচেষ্টা করতে গিয়ে চার্লস কাছাকাছি একটি দূগ ও মন্টেকার্লো শহরের সন্ধান পান। ১৩৩৩ সাল থেকে তিনি তার পিতার অনুপস্থিতির জন্য মাঝে মাঝে বোহেমিয়া রাজ্য দেখাশুনা করেন এবং তিনি তাতে নিপূণ কৌশলের পরিচয় দেন। ১৩৩৪ সালে তিনি নিজের নাম মারগ্রেভ অফ মুরাভিয়া রেখেছিলেন, এটি ছিল সিংহাসনের উত্তরাধিকারীদের ঐতিহ্যগত নাম। দুই বছর পরে, তিনি তার ভাই, জন হেনরি পক্ষে টেরল সরকার অধিকৃত করেন, এবং শীঘ্রই সক্রিয়ভাবে এই কাউন্টি দখল জন্য সংগ্রাম জড়িত হয়ে পরেন।
আতিকুর রহমান মিশু

আতিকুর রহমান মিশু (জন্ম: ২৬ আগস্ট ১৯৮৮; আতিকুর রহমান নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ব্রাদার্স ইউনিয়ন এবং ঢাকা আবাহনীর হয়ে রক্ষণভাগের খেলোয়াড় হিসেবে খেলেছেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেছেন।
২০০৮–০৯ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০০৯–১০ মৌসুমে তিনি ঢাকা আবাহনীতে যোগদান করেছেন। ঢাকা আবাহনীর হয়ে মাত্র ১ মৌসুম অতিবাহিত করার পর তিনি শেখ জামালের সাথে চুক্তি স্বাক্ষর করেছেন। পরবর্তীকালে, তিনি ব্রাদার্স ইউনিয়ন, ঢাকা আবাহনী, শেখ রাসেল এবং ঢাকা মোহামেডানের হয়ে খেলেছেন। সর্বশেষ ২০২০–২১ মৌসুমে, তিনি ঢাকা আবাহনী হতে ব্রাদার্স ইউনিয়নে যোগদান করেছিলেন; ব্রাদার্স ইউনিয়নের হয়ে মাত্র এক মৌসুম খেলার পর তিনি অবসর গ্রহণ করেছিলেন।
২০১০ সালে, মিশু বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি ২০০৭ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৩৬ ম্যাচে ২টি গোল করেছেন।
দলগতভাবে, মিশু এপর্যন্ত ২টি শিরোপা জয়লাভ করেছেন, যার মধ্যে ১টি ঢাকা আবাহনীর হয়ে এবং ১টি শেখ জামালের হয়ে জয়লাভ করেছেন।
আতিকুর রহমান মিশু ১৯৮৮ সালের ২৬শে আগস্ট তারিখে বাংলাদেশের কিশোরগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
মিশু বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৯ই নভেম্বর তারিখে তিনি ২০১০ এশিয়ান গেমসে সংযুক্ত আরব আমিরাত অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।
২০০৭ সালের ২৪শে জুলাই তারিখে, মাত্র ১৮ বছর ১১ মাস ৩০ দিন বয়সে, ডান পায়ে ফুটবল খেলায় পারদর্শী মিশু কিরগিজস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৪৬তম মিনিটে রক্ষণভাগের খেলোয়াড় মোহাম্মদ আরিফুল ইসলামের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি একজন বাম পার্শ্বীয় রক্ষণভাগের খেলোয়াড় হিসেবে খেলেছেন। ম্যাচটি বাংলাদেশ ৩–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে মিশু মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ২ বছর ৬ মাস ২৪ দিন পর, বাংলাদেশের জার্সি গায়ে প্রথম গোলটি করেন; ২০১০ সালের ১৬ই ফেব্রুয়ারি তারিখে, তাজিকিস্তানের বিরুদ্ধে ম্যাচে বাংলাদেশের হয়ে জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
দক্ষিণ গঙ্গোত্রী

দক্ষিণ গঙ্গোত্রী অ্যান্টার্কটিকায় স্থাপিত ভারতের প্রথম বৈজ্ঞানিক গবেষণা কেন্দ্র। এই কেন্দ্রটি তৃতীয় ভারতীয় অ্যান্টার্কটিকা অভিযানের সময়ে স্থাপিত হয়।
স্থায়ী গবেষণা কেন্দ্র স্থাপনের সম্ভাব্য অবস্থান সম্পর্কে তৃতীয় ভারতীয় অ্যান্টার্কটিকা অভিযানের সদস্যদের মধ্যে পর্যালোচনা হয় এবং আকাশ থেকে তোলা চিত্র, নরওয়ে মেরু সংস্থানের তৈরী মানচিত্র ও তৃতীয় ভারতীয় অ্যান্টার্কটিকা অভিযানের সদস্যদের অভিমত, এই সব কিছু গভীর ভাবে পরীক্ষা করা হয়। তৃতীয় ভারতীয় অ্যান্টার্কটিকা অভিযানের সদস্যরা গবেষণা স্থাপনের স্থান হিসেবে স্থানাঙ্ককে নির্বাচিত করলেও হেলিকপ্টারের দ্বারা সমীক্ষার মাধ্যমে সেই স্থানের নিকটবর্তী লেনিনগ্রাদকোলেন ও কুর্ক্লাকেন বরফের চাদরের দক্ষিণ প্রান্তে ফাটলের চিহ্ন পাওয়া যায়। এই কারণে, ঐ স্থানকে বাতিল করে তার দশ কিলোমিটার দূরে স্থানাঙ্কে একটি ফাটলবিহীন স্থানে গবেষণা কেন্দ্র স্থাপনের সিদ্ধান্ত নেওয়া হয়। 
১৯৮৩ খ্রিষ্টাব্দে ২৭শে ডিসেম্বর অ্যান্টার্কটিকায় অবতরণের কিছু সময়ের মধ্যেই গবেষণা কেন্দ্র স্থাপনের কাজ শুরু করা হয়। আট সপ্তাহের শেষে ১৯৮৪ খ্রিষ্টাব্দের ২৫শে ফেব্রুয়ারি তারিখে দলটি স্থায়ী গবেষণা কেন্দ্র স্থাপনের কাজ শেষ করে। এই গবেষণা কেন্দ্রের নাম রাখা হয় দক্ষিণ গঙ্গোত্রী।
দূষণমুক্ত অ্যান্টার্কটিকায় বর্জ্য পদার্থের সঠিক ব্যবস্থাপনার আন্তর্জাতিক নিয়মাবলী অনুযায়ী তরল বর্জ্য পদার্থ নালার মাধ্যমে মাটির তলায় নিক্ষেপ করার ব্যবস্থা করা হয়। কঠিন বর্জ্য পদার্থকে জমা করে অ্যান্টার্কটিকা থেকে ফেরত আনা হয়। 
১৯৮৮ খ্রিষ্টাব্দের ২৬শে জানুয়ারী দক্ষিণ গঙ্গোত্রী গবেষণা কেন্দ্রে গোয়া ডাক বিভাগের অধিনে একটি খোলা হয়। এই উপলক্ষে ভারতের রাষ্ট্রপতি ও প্রধানমন্ত্রীর শুভেচ্ছা বার্তা পৌঁছয়। বৈজ্ঞানিক তথা সপ্তম ভারতীয় অ্যান্টার্কটিকা অভিযানের সদস্য সুধাকর রাও এই ডাকঘরের প্রথম অবৈতনিক অধ্যক্ষ নিযুক্ত হন। 
তৃতীয় ভারতীয় অ্যান্টার্কটিকা অভিযানের বারো জন সদস্য সর্বপ্রথম ১৯৮৪ খ্রিষ্টাব্দের মার্চ থেকে ১৯৮৫ খ্রিষ্টাব্দের মার্চ পর্যন্ত দক্ষিণ গঙ্গোত্রীতে শীতকাল কাটান। ১৯৮৯ খ্রিষ্টাব্দে মৈত্রী গবেষণা কেন্দ্র স্থাপিত হলে নবম ভারতীয় অ্যান্টার্কটিকা অভিযানের সময় ১৯৯০ খ্রিষ্টাব্দের ২৫শে ফেব্রুয়ারি দক্ষিণ গঙ্গোত্রী গবেষণা কেন্দ্রকে বাতিল করা হয়।
অ্যান্টার্কটিকায় অবস্থিত গবেষণা কেন্দ্রসমূহ

অ্যান্টার্কটিকায় তিরিশটি দেশ সরকারি ভাবে স্থায়ী গবেষণা কেন্দ্র স্থাপন করেছে। এই সমস্ত কেন্দ্রের মধ্যে কিছু কেন্দ্রে সারা বছর আর কিছু কেন্দ্রে শুধু গ্রীষ্মকালে বিজ্ঞানীরা অবস্থান করে বিভিন্ন বিষয়ে গবেষণা চালিয়ে থাকেন। আর্জেন্টিনা এই মহাদেশে সব চেয়ে অধিক সংখ্যক গবেষণা কেন্দ্র স্থাপন করলেও সবগুলিই রয়েছে অ্যান্টার্কটিকা উপদ্বীপ অঞ্চলে। অ্যান্টার্কটিকা উপদ্বীপ অঞ্চলের বিভিন্ন দ্বীপে অ্যান্টার্কটিকায় অবস্থিত গবেষণা কেন্দ্রসমূহের অধিকাংশ কেন্দ্রগুলি অবস্থিত। ভৌগোলিক দক্ষিণ মেরুতে মার্কিন যুক্তরাষ্ট্রের আমুন্ডসেন-স্কট দক্ষিণ মেরু কেন্দ্র অবস্থিত।
<div id="1"> স্থায়ী (১৯৪৭-১৯৯৫)
ইন্দিরা পর্বত

ইন্দিরা পর্বত দক্ষিণ মহাসাগরের সমুদ্রপৃষ্ঠের তলায় অবস্থিত একটি পর্বত।
প্রথম ভারতীয় অ্যান্টার্কটিকা অভিযানের সময়ে অভিযাত্রীদল মরিশাস থেকে অ্যান্টার্কটিকা যাওয়ার পথে ইন্দিরা পর্বত আবিষ্কার করেন। এই পর্বতটি সমুদ্রের তলদেশে আবিষ্কৃত পর্বতদের মধ্যে উচ্চতমদের মধ্যে একটি। 
ইন্দিরা পর্বত দক্ষিণ মহাসাগরে স্থানাঙ্কে অবস্থিত একটি উল্লেখযোগ্য সমুদ্রগর্ভস্থ পর্বত বিশেষ। এই পর্বতটি সমুদ্রপৃষ্ঠ থেকে ৪৫০০ মিটার গভীরতা থেকে ১২০০ মিটার গভীরতা পর্যন্ত উচ্চ। এই পর্বতের অনেকগুলি শৃঙ্গ বর্তমান, যার মধ্যে একটি সমুদ্রপৃষ্ঠ থেকে ৮৮০ মিটার গভীরতা পর্যন্ত উচ্চ। পর্বতটির তলদেশ ১৮৫ কিলোমিটার চওড়া। শীর্ষদেশ ১৩৪ কিলোমিটার চওড়া। পর্বতটির ধার অত্যন্ত খাড়া। উত্তরদিকের ঢাল ১:২৫ হতে ১:৩.৭ বিস্তারে ও দক্ষিণদিকের ঢাল ১:৬.৫ মানে ঢালু। আগ্নেয়শিলা দ্বারা এই পর্বত গঠিত বলে এই পর্বতের চৌম্বকীয় বৈসাদৃশ্য ও বহু সংখ্যক শৃঙ্গ বর্তমান। 
প্রথম ভারতীয় অ্যান্টার্কটিকা অভিযানের সদস্যদল তৎকালীন ভারতের প্রধানমন্ত্রী ইন্দিরা গান্ধীর নামানুসারে এই পর্বতের নাম রাখেন ইন্দিরা পর্বত।
ওয়াটারগেট কেলেঙ্কারি

ওয়াটারগেট কেলেঙ্কারি ছিল ১৯৭০-এর দশকের মার্কিন যুক্তরাষ্ট্রের একটি রাজনৈতিক কেলেঙ্কারি। নির্বাচন প্রচারাভিযান চলাকালে ১৭ জুন, ১৯৭২ সালে ক্ষমতাসীন রিপাবলিকান দল ও প্রশাসনের ৫ ব্যক্তি ওয়াশিংটন ডিসির ওয়াটার গেইট ভবনস্থ বিরোধী ডেমোক্র্যাট দলের সদর দফতরে আড়িপাতার যন্ত্র বসায় এবং নিক্সনের প্রশাসন কেলেঙ্কারিটি ধামা-চাপা দেওয়ার চেষ্টা করে। এ ঘটনার ফলে তৎকালীন মার্কিন রাষ্ট্রপতি রিচার্ড নিক্সন ৯ই আগস্ট ১৯৭৪ সালে রাষ্ট্রপতির পদ থেকে পদত্যাগ করতে বাধ্য হন। কেলেঙ্কারির ঘটনায় নিক্সনের যুক্তরাষ্ট্রের রাষ্ট্রপতির পদ থেকে পদত্যাগের ঘটনাটি প্রথম এই ধরনের ঘটনা। এই ঘটনায় বিচার ও দোষী সাব্যস্ত হওয়ার পর মোট ৪৩ জন ব্যক্তিকে কারাগারে প্রেরণ করা হয়; যাদের মধ্যে কয়েক ডজন ছিলেন নিক্সন প্রশাসনের শীর্ষস্থানীয় কর্মকর্তা।
এ ঘটনাটি শুরু হয়েছিল ৫ জন ব্যক্তিকে গ্রেফতারের মাধ্যমে; যারা ১৭ জুন ১৯৭২ সালে ওয়াটার গেইট ভবনস্থ বিরোধী ডেমোক্র্যাট দলের সদর দফতরে চুরি করে প্রবেশ করেছিল। ফেডারেল ব্যুরো অফ ইনভেস্টিগেশন (এফবিআই) প্রেসিডেন্ট নিক্সন এর প্রচারণার কাজে নিয়োজিত সরকারি প্রতিষ্ঠানের পুনরায় নির্বাচনের জন্য গঠিত কমিটির সংশ্লিষ্ঠতা খুঁজে পায়। ১৯৭৩ সালের জুলাইয়ে সিনেট ওয়াটারগেট কেলেঙ্কারি তদন্ত কমিটির সাবেক সদস্যরা রাষ্ট্রপতির কর্মকর্তাদের বিরোদ্ধে প্রমাণসহ তথ্য উপস্থাপন করেন; এতে উল্লেখ করা হয় যে, রাষ্ট্রপতি নিক্সনের অফিসে একটি টেপরেকর্ডার ছিল যা দিয়ে তিনি অনেক কথোপকথন রেকর্ড করে রেখেছিলেন। এই রেকর্ড থেকে জানা গিয়েছিল রাষ্ট্রপতি নিজে এসব কেলেঙ্কারি ধামাচাপা দেওয়ার চেষ্টা করেছিলেন। পরবর্তীতে আদালতের সাথে একটি তিক্ত লড়াইয়ের পর, উচ্চ আদালত রাষ্ট্রপতিকে এসকল টেপ আদালতে জমা দেওয়ার নির্দেশ দেন ও নিক্সন তা মেনে নেন।
হাউজ অফ রিপ্রেজেনটিটিভ দ্বারা অভিশংসন ও সিনেট দ্বারা দোষী সাব্যস্ত হওয়ার মুখোমুখী হওয়ার প্রাক্কালে তিনি ৯ই আগস্ট, ১৯৭৪ সালে রাষ্ট্রপতির পদ থেকে পদত্যাগ করেন। তার উত্তরসূরী গ্যারাল ফোর্ড ক্ষমতায় এসে পরবর্তীতে তাকে ক্ষমা করে দেন। ওয়াটার গেট কেলেঙ্কারি গণমাধ্যমে ফাঁস করা সাংবাদিকের নাম কার্ল বার্নস্টেইন।
পৃথিবীর আহ্নিক গতি

পৃথিবীর নিজের অক্ষের চারিদিকে ঘূর্ণনকে পৃথিবীর আহ্নিক গতি বলে। এই গতি পশ্চিম থেকে পূর্বের দিকে ঘড়ির কাঁটার বিপরীত অভিমুখে হয়ে থাকে। পৃথিবীর আহ্নিক গতির অক্ষ উত্তর মেরু ও দক্ষিণ মেরু অঞ্চলে ভূপৃষ্ঠকে ছেদ করে। মুক্তি বেগ ১১.২ km/s
সূর্যের সাপেক্ষে পৃথিবীর একবার পূর্ণ ঘূর্ণনের সময়কে আপাত সৌর দিবস বলে। এই সময় পৃথিবীর আক্ষিক গতির ওপর নির্ভরশীল হওয়ায় পৃথিবীর কক্ষীয় উৎকেন্দ্রিকতা ও নতির পরিবর্তনে পরিবর্তিত হয়। পৃথিবীর কক্ষীয় উৎকেন্দ্রিকতা ও নতি হাজার বছর ধরে পরিবর্তিত হয় বলে পৃথিবীর আপাত সৌর দিবসও সেই অনুযায়ী পরিবর্তিত হয়। সাধারণতঃ বছরের দুইটি সময়ে আপাত সৌর দিবস গড় সৌর দিবস অপেক্ষা দীর্ঘতর এবং অপর দুইটি সময়ে হ্রস্বতর হয়। সূর্য ক্রান্তিবৃত্তের মধ্যে দিয়ে স্বাভাবিকের থেকে বেশি কোণে পরিক্রমণ করলে অনুসূরের নিকটে আপাত সৌর দিবস ১০ সেকেন্ডের মতো দীর্ঘতর হয়, অপরদিকে অপসূরের নিকটে আপাত সৌর দিবস ১০ সেকেন্ডের মতো হ্রস্বতর হয়। অয়নের নিকটবর্তী অঞ্চলে আপাত সৌর দিবস ২০ সেকেন্ড দীর্ঘতর এবং বিষুবের নিকটবর্তী অঞ্চলে ২০ সেকেন্ড হ্রস্বতর হয়। অনুসূর ও অয়ন এই দুই ধরনের দশা যৌথভাবে আপাত সৌর দিবসকে ২২ ডিসেম্বরের নিকটে ৩০ সেকেন্ড দীর্ঘতর করে। অপরদিকে ১৯শে জুনের নিকটে অয়নের প্রভাব অপসূর দ্বারা বিলোপিত হলে আপাত সৌর দিবস মাত্র ১৩ সেকেন্ড দীর্ঘতর হয়। বিষুবের প্রভাবে আপাত সৌর দিবস ২৬ মার্চ ১৮ সেকেন্ড ও ১৬ সেপ্টেম্বর ২১ সেকেন্ড কমে যায়। 
একবছরে মোট আপাত সৌর দিবসের গড়কে গড় সৌর দিবস বলা হয়। গড় সৌর দিবস ৮৬,৪০০ গড় সৌর সেকেন্ড নিয়ে তৈরি। পূর্বের চেয়ে বর্তমানে এই সেকেন্ড মানক সেকেন্ড অপেক্ষা আরো দীর্ঘতর হয়েছে। ১৯৭২ খ্রিষ্টাব্দের পর থেকে গড় সৌর দিবস ৮৬,৪০০ মানক সেকেন্ড অপেক্ষা ০-২ মিলিসেকেন্ড দীর্ঘতর হয়েছে।
স্থির নক্ষত্রের সাপেক্ষে নিজের অক্ষের চারিদিকে পৃথিবীর একবার পূর্ণ ঘূর্ণনের সময়কালকে স্থির নক্ষত্র দিবস বলা হয়। এর মান ৮৬,১৬৪.০৯৮৯০৩৬৯১ গড় সৌর সেকেন্ড বা ২৩ ঘণ্টা ৫৬ মিনিট ৪.০৯৮৯০৩৬৯১ গড় সৌর দিন। চলায়মান নক্ষত্রের সাপেক্ষে পৃথিবীর একবার পূর্ণ ঘূর্ণনের সময়কালের মান ৮৬,১৬৪.০৯০৫৩০৮৩২৮৮ গড় সৌর সেকেন্ড বা ২৩ ঘণ্টা ৫৬ মিনিট ৪.০৯০৫৩০৮৩২৮৮ গড় সৌর দিন। এই সময়কাল স্থির নক্ষত্র দিবস অপেক্ষা ৮.৪ মিলিসেকেন্ড হ্রস্ব। এই দুই সময়কাল গড় সৌর দিবস অপেক্ষা ৩ মিনিট ৫৬ সেকেন্ড হ্রস্ব।
পৃথিবীর কৌণিক বেগ রেডিয়ান/মানক সেকেন্ড। এই মানকে পৃথিবীর বিষুব ব্যাসার্ধ ৬,৩৭৮,১৩৭ মিটার দিয়ে গুণ করলে পৃথিবীর বিষুব গতিবেগ হয় ৪৬৫.১ মিটার/সেকেন্ড বা ১,৬৭৪.৪ কিলোমিটার/ঘণ্টা। পৃথিবীর ওপর কোন স্থানের অক্ষাংশের কোসাইনের সঙ্গে পৃথিবীর বিষুব গতিবেগ গুণ করলে পৃথিবীর ঘূর্ণনের স্পর্শক বরাবার গতিবেগ নির্ণয় করা যায়। 
পৃথিবীর আহ্নিক গতির অক্ষ স্থির নক্ষত্র ও পৃথিবীপৃষ্ঠের সাপেক্ষে সচল থাকে। সূর্য, চাঁদ ও অন্যন্য মহাজাগতিক বস্তুর মাধ্যাকর্ষণের বাহ্যিক শক্তিতে পৃথিবীর আহ্নিক গতির অক্ষের পূর্বগামী ঘূর্ণন হয়ে থাকে। লক্ষাধিক বছর ধরে চাঁদের মাধ্যাকর্ষণের প্রভাবে পৃথিবীর ঘূর্ণনশক্তি ও কৌণিক বেগ খুব ধীর গতিতে কমে চলেছে। অবশ্য পৃথিবী পৃষ্ঠে ২০০৪ ভারত মহাসাগর ভূমিকম্পের মতো বেশ কিছু বড় ঘটনা পৃথিবীর ঘূর্ণনের গতিবেগ তিন মাইক্রোসেকেন্ডের মতো বাড়িয়ে দিয়েছে। হিমযুগের পরবর্তী হিমবাহ পশ্চাদপসরণের দ্বারা পৃথিবীপৃষ্ঠের ভরের বণ্টনের পরিবর্তনের ফলে কৌণিক ভরবেগের নিত্যতার দ্বারা পৃথিবীর ঘূর্ণনের পরিবর্তন সাধিত হচ্ছে।
আলি আশফাক

আলি আশফাক (, ; জন্ম: ৬ সেপ্টেম্বর ১৯৮৫) হলেন একজন মালদ্বীপীয় পেশাদার ফুটবল খেলোয়াড়। তিনি সর্বশেষ মালদ্বীপীয় ক্লাব ক্লাব ঈগলসের হয়ে খেলেছেন এবং বর্তমানে মালদ্বীপ জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।
২০০১–০২ মৌসুমে, মালদ্বীপীয় ক্লাব ক্লাব ভ্যালেন্সিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ক্লাব ভ্যালেন্সিয়ার হয়ে ৪ মৌসুমে ৭৭ ম্যাচে ৭৭টি গোল করার পর ২০০৬–০৭ মৌসুমে তিনি নিউ রেডিয়েন্টে যোগদান করেছেন। নিউ রেডিয়েন্টে হয়ে তার প্রথম মৌসুমেই তিনি ২০০৬ দিবেহি লিগের শিরোপা জয়লাভ করেছেন। নিউ রেডিয়েন্টে মাত্র এক মৌসুম অতিবাহিত করার পর ব্রুনাইয়ান ক্লাব ডিপিএমএমের সাথে চুক্তি স্বাক্ষর করেছেন, যেখানে তিনি ৭ ম্যাচে ২টি গোল করেছেন। পরবর্তীকালে, তিনি ভিবি আড্ডু, নিউ রেডিয়েন্ট, পলিস দিরাজ, মাজিয়া, ট্রাস্ট অ্যান্ড কেয়ার, গ্রিন স্ট্রিটস, ক্লাব ভ্যালেন্সিয়া এবং ক্লাব ঈগলসের হয়ে খেলেছেন।
২০০৬ সালে, আশফাক মালদ্বীপ অনূর্ধ্ব-২৩ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ০০ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০০৩ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ৯৮ ম্যাচে ৫৮টি গোল করেছেন।
আলি আশফাক ১৯৮৫ সালের ৬ই সেপ্টেম্বর তারিখে মালদ্বীপের মালেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আশফাক মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। ২০০৬ সালে তিনি মালদ্বীপ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। মালদ্বীপের বয়সভিত্তিক দলের হয়ে ৭ ম্যাচে অংশগ্রহণ করে ২টি গোল করেছেন।
২০০৩ সালের ২৫শে মার্চ তারিখে, মাত্র ১৭ বছর, ৬ মাস ও ১৯ দিন বয়সে, বাম পায়ে ফুটবল খেলায় পারদর্শী আশফাক মিয়ানমারের বিরুদ্ধে অনুষ্ঠিত ২০০৪ এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মিয়ানমার ০–২ গোলের ব্যবধানে জয়লাভ করেছিল। মালদ্বীপের হয়ে অভিষেকের বছরে আশফাক সর্বমোট ৩ ম্যাচে ৪টি গোল করেছেন। জাতীয় দলের হয়ে অভিষেকের ৮ মাস ও ৮ দিন পর, মালদ্বীপের জার্সি গায়ে প্রথম গোলটি করেছেন; ২০০৩ সালের ৩রা ডিসেম্বর তারিখে, মঙ্গোলিয়ার বিরুদ্ধে ম্যাচের ৪র্থ মিনিটে মালদ্বীপের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। একই ম্যাচে তিনি আন্তর্জাতিক ফুটবলে তার প্রথম হ্যাট্রিকটি করেছেন; উক্ত ম্যাচে তিনি মালদ্বীপের হয়ে ১ম, ৫ম এবং ৬ষ্ঠ গোল করেছেন, ম্যাচে তিনি সর্বমোট ৪টি গোল করেছেন। ২০০৯ সালের ১৪ই এপ্রিল তারিখে, ২০১০ এএফসি চ্যালেঞ্জ কাপ বাছাইপর্বে তুর্কমেনিস্তানের বিরুদ্ধে অনুষ্ঠিত ম্যাচে তিনি মালদ্বীপের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি মিয়ানমার ১–৩ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন।
সাক্ষরতা

বেশিরভাগ অভিধানে সাক্ষরতা বলতে সাধারণত পড়তে ও কম করে হলেও একটি ভাষায় লিখতে পারার সক্ষমতাকে বোঝানো হয়৷ এই হিসেবে, অসাক্ষরতা হলো সাক্ষরতার বিপরীত যার অর্থ পড়তে ও লিখতে পারার অসক্ষমতা। 
গবেষকদের মতে ১৯৫০ সালের আগে সাক্ষরতা এবং পরবর্তী সময়ের সাক্ষরতার সংজ্ঞা পরিবর্তিত হয়েছে। ১৯৫০ সালের আগে সাক্ষরতা বলতে সাধারণত অক্ষর চেনার সক্ষমতা বোঝানো হতো৷ ১৯৫০ এর পরবর্তী সময়ে সাক্ষরতা বিষয়টি প্রসারিত হতে থাকে। "কার্যকরী সাক্ষরতা" (ফাংশনাল লিটারেসি) শব্দটি জন্মলাভ করে৷ সাক্ষরতার ঐতিহাসিক ধারণা প্রসারণের পর সাক্ষরতা বলতে বোঝানো হয় রচনামূলক লেখাপড়া, শিক্ষা ও গবেষণা, নৃতাত্ত্বিক ভাষাগত দক্ষতা। অর্থাৎ, নির্দিষ্ট কোনো বিষয়ের বাইরেও লিখতে ও পড়তে পারার ক্ষমতা। আমেরিকান গবেষক জেমস পল গি- এর মতে "স্বাভাবিকভাবে অপ্রাসঙ্গিক" বিষয়। উল্লেখ্য, লেখা ও পড়া সংস্কৃতিগত দিক থেকে আলাদা কোনো বিষয় কখনো ছিল না এবং অক্ষরগত দক্ষতা অর্জনের উদ্দ্যেশ্যে একদম গোড়ার দিকে শুধু বিদ্যালয়ের প্রচলন ছিল।
সাক্ষরতার হার অনুযায়ী রাষ্ট্রসমূহের তালিকা
জাহিদ হাসান এমিলি

মোহাম্মদ জাহিদ হাসান এমিলি (জন্ম: ২৫ ডিসেম্বর ১৯৮৭; জাহিদ হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ব্রাদার্স ইউনিয়নের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলে থাকেন।
২০০২–০৩ মৌসুমে, বাংলাদেশী ক্লাব ব্রাদার্স ইউনিয়নের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৭–০৮ মৌসুমে তিনি ঢাকা আবহনীতে যোগদান করেছেন, ঢাকা আবহনীর হয়ে তিনি টানা দুই মৌসুম লিগ শিরোপা জয়লাভ করেছেন। ঢাকা আবহনীতে ২ মৌসুম অতিবাহিত করার পর ঢাকা মোহামেডানের সাথে চুক্তি স্বাক্ষর করেছেন, যেখানে তিনি ১৯টি গোল করেছেন। পরবর্তীকালে, তিনি শেখ জামাল, মুক্তিযোদ্ধা সংসদ, শেখ রাসেল, ঢাকা মোহামেডান, চট্টগ্রাম আবহনী এবং ব্রাদার্স ইউনিয়নের হয়ে খেলেছেন।
২০০৫ সালে, এমিলি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি সর্বমোট ৬৪ ম্যাচে ১৫টি গোল করেছেন। দলগতভাবে, এমিলি এপর্যন্ত ৫টি শিরোপা জয়লাভ করেছেন, যার মধ্যে ২টি ব্রাদার্স ইউনিয়নের হয়ে, ২টি ঢাকা আবহনীর হয়ে এবং ১টি শেখ জামালের হয়ে জয়লাভ করেছেন।
মোহাম্মদ জাহিদ হাসান এমিলি ১৯৮৭ সালের ২৫শে ডিসেম্বর তারিখে বাংলাদেশের পিরোজপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০০৫ সালের ৮ই ডিসেম্বর তারিখে, মাত্র ১৭ বছর ১১ মাস ১৪ দিন বয়সে, এমিলি ভুটানের বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের আক্রমণভাগের খেলোয়াড় রোকনুজ্জামান কাঞ্চনের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ৩–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে এমিলি সর্বমোট ৭ ম্যাচে ২টি গোল করেছেন। জাতীয় দলের হয়ে অভিষেকের ম্যাচেই তিনি বাংলাদেশের জার্সি গায়ে প্রথম গোলটি করেন; ভুটানের বিরুদ্ধে ম্যাচের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২০১১ সালের ২১শে মার্চ তারিখে, তিনি ফিলিস্তিনের বিরুদ্ধে ম্যাচে বাংলাদেশের হয়ে প্রথমবারের মতো অধিনায়কের দায়িত্ব পালন করেন, ম্যাচটিতে বাংলাদেশ ২–০ গোলের ব্যবধানে পরাজিত হয়েছিল
২০১৫ সালের ২রা ফেব্রুয়ারি তারিখে বাংলাদেশের ঢাকার বঙ্গবন্ধু জাতীয় স্টেডিয়ামে অনুষ্ঠিত শ্রীলঙ্কার বিরুদ্ধে ম্যাচে অংশগ্রহণ করার মাধ্যমে তিনি বাংলাদেশের জার্সি গায়ে তার ৫০তম ম্যাচ খেলেছেন, ম্যাচটি বাংলাদেশ ১–০ গোলের ব্যবধানে জয়লাভ করেছিল, যেখানে তিনি ৮৯ মিনিট খেলেছেন।
একমালিকানা ব্যবসায়

একমালিকানা ব্যবসায় বা এক মালিকানা ব্যবসায় হল একজন ব্যক্তির মালিকানাধীন এবং মালিক কর্তৃক পরিচালিত ব্যবসা। একমালিকানাধীন ব্যবসা এবং মালিক দুটি আলাদা স্বত্বা নয় বরং ব্যবসার সকল দায় দেনা এবং সম্পদ সমস্তই মালিকের একার। ব্যবসায়ের সমস্ত লাভ-ক্ষতি মালিক একাই ভোগ করেন । এক মালিকানাধীন ব্যবসার মালিক ইচ্ছে করলে তার নিজের বা ব্যবসায়িক নামে ব্যবসা পরিচালনা করতে পারেন।